cyanic-selkie/wikianc huggingface dataset:
Gnostilaisuuden lähteet
Hippolytos
Hippolytos (n. 170–236) oli varhaiskristillinen kirjoittaja, joka valittiin ensimmäiseksi vastapaaviksi vuonna 217. Hänet tunnettiin poleemisista kirjoituksistaan juutalaisia, pakanoita ja harhaoppisia vastaan. Tunnetuin näistä on kymmenen kirjaa käsittävä teos Kaikkien harhaoppien kumoaminen (Refutatio omnium haeresium), josta tunnetaan kaikki muut paitsi kirjat II ja III.
Rautanaamio
Rautanaamio kuoli Bastiljissa 1703. Kasvot oli aina peitetty mustalla naamarilla. Muutama samanaikainen kertomus väittää hänen olleen ulkomainen aatelismies, joka olisi ollut Ludvig XlV:n oikea isä. Toiset ovat pitäneet häntä kuninkaan vanhempana tai kaksoisveljenä taikka hänen aviottomana poikanaan. Useat ovat arvelleet, että hän oli Mantovan herttuan ministeri Mattioli, joka 1678 oli luvannut hankkia muutaman linnan ranskalaisten haltuun, mutta rikkonut lupauksensa.
The Music
The Music oli vuosina 1999–2011 toiminut brittiläinen rockyhtye.
Keväällä 2011 yhtye ilmoitti lopettavansa kahden elokuisen jäähyväiskonsertin jälkeen. Harveyn mukaan lopettaminen johtui siitä, että hän kaipasi uusia haasteita eikä enää nauttinut yhtyeessä olosta.
Kutsuntapiiri
Kutsuntapiirit 1901–1905
Jokaisessa kutsuntapiirissä oli piiritoimisto asevelvollisuusasioita varten. Piiritoimiston puheenjohtajana toimi piirisotilaspäällikkö ja jäseninä yksi sotilaspäällikkökunnan määräämä upseeri, yksi kuvernöörin määräämä henkilö piirin kunnallishallitusten esimiesten tai jäsenten joukosta ja kuvernöörin lainoppineista henkilöistä valitsema toimiston sihteeri. Kun piiritoimisto kokoontui kunkin kutsunta-alueen kutsuntatilaisuudessa, otettiin mukaan yksi kuvernöörin määräämä poliisivirkamies ja kolme jäsentä jokaisesta kutsunta-alueen kunnasta. Kutakin kuntaa edustavat jäsenet valitsi kunta, kuitenkin siten, että maalaiskunnan kunnallishallituksen esimies oli piiritoimiston pysyvä jäsen. Kuntaa edustavilla jäsenillä oli äänivalta ainoastaan niissä asioissa, jotka koskivat heidän omaa kuntaansa.
The Magician’s Birthday
Yleistä
Brittilistalla levy nousi sijalle 28 ja Yhdysvalloissa sijalle 31, myyden siellä kultaa. Suomessa albumi oli Uriah Heepin kolmas perättäinen listaykkönen ja se säilyi kärjessä kaksi viikkoa.
Matti Makkonen (insinööri)
Ura
Makkonen valmistui diplomi-insinööriksi pääaineenaan elektroniikka Oulun yliopistosta vuonna 1976. Sen jälkeen hän toimi Posti- ja telelaitoksen (PTL) palveluksessa järjestelmäsuunnittelijana kehittämässä langattomia kommunikaatiopalveluja (NMT) vuosina 1976–1983. Hän oli PTL:n Radioverkkoyksikön varajohtaja vuosina 1984–1988 ja kehitti samalla aktiivisesti myös GSM-tekniikkaa vuoteen 1988 asti. Hän nousi matkapuhelinpalveluyksikön johtajaksi vuonna 1989, jolloin yhtiön nimi oli vaihtunut Telecom Finlandiksi. Matkaviestinryhmän varatoimitusjohtaja hän oli vuosina 1995–2000. Vuonna 2000 hän ehti olla kesäkuusta lokakuuhun Mobile Internet Operator -yksikön johtaja ja johtoryhmän jäsen, yhtiön nimi oli vaihtunut Soneraksi.
Salisbury (albumi)
Tietoa kappaleista
Progressiivinen ”Time to Live” kertoo miehestä, joka vapautuu vankilasta vietettyään siellä kaksikymmentä vuotta tapettuaan miehen, joka oli ahdistellut hänen naisystäväänsä. Kappale ei perustu tositapahtumiin. Albumin kenties tunnetuin kappale, A-puolen päättävä ”Lady in Black”, sai inspiraationsa Hensleyn nähtyä ikkunasta mustiin pukeutuneen naisen. En koskaan tavannut naista, en koskaan saanut tietää kuka hän oli, mutta hän auttoi luomaan laulun. Kappaleessa käytettiin neljää akustista kitaraa, ja se koostuu vain kahdesta soinnusta. Kappaleesta julkaistiin single albumin ilmestymisvuonna, mutta tuolloin sen saama menestys oli melko vähäistä (Suomessa siitä tuli hitti 1972). Kappale julkaistiin uudestaan singlenä vuonna 1977, jolloin se menestyi jopa paremmin kuin alkuperäisenä ilmestymisvuotenaan. Entisessä Länsi-Saksassa ”Lady in Black” pysyi listaykkösenä 13 viikkoa ja Uriah Heep ansaitsi siitä Golden Lion -palkinnon, joka on eurooppalainen vastine yhdysvaltalaiselle Grammy-palkinnolle. Sweden Rock Magazine -musiikkilehti on väittänyt, että nauhoituksissa esiintyneistä neljästä akustisesta kitarasta kaksi olisi roudarien soittamia.
Syvässä päässä
Kirjan juoni
He yrittävät mennä moneen eri paikkaan, mutta kaikkialla on täyttä. Sitten he löytävät muka järven, mutta se onkin kalankasvattamo, josta heidät häädetään.
Creedence Clearwater Revival
Creedence Clearwater Revival syntyy: 1967–1968
Lokakuussa 1967 Fantasyn myyntijohtaja Saul Zaentz osti levy-yhtiön ja teki Golliwogsin kanssa uuden sopimuksen. Sopimuksen ehdot olivat yhtyeen ja sen lauluntekijöiden kannalta hyvin huonot mutta tyypilliset tuolle ajalle. Zaentzin ehdotuksesta yhtye ryhtyi miettimään uutta nimeä. Tom Fogertyn ystävällä oli kaveri nimeltä Credence Nuball. Siitä yhtye keksi nimen Creedence, joka viittasi sanaan ’creed’. Sanan Clearwater, ’kirkas vesi’, yhtye sai Olympia-oluen mainoksesta, ja se vetosi myös etenkin Cliffordin ympäristötietouteen. Revival, ’elpyminen’, viittasi yhtyeen ja sen soittaman yksinkertaisen rock and rollin uudestisyntymiseen. John Fogerty yhdisti nämä kolme sanaa, ja kun Zaentz hyväksyi nimen, yhtyeestä tuli Creedence Clearwater Revival.
Yhtyeen ensimmäinen keikka uudella nimellään oli jouluaattona 1967, ja ensimmäinen single ”Porterville” julkaistiin tammikuussa 1968. Yhtye sai jokaviikkoisen esiintymissopimuksen Deno-Carlo-nimiseltä klubilta North Beachissa, ja sen suosio alkoi kasvaa.
Hajoamisen jälkeen
Fogerty oli pitkään vältellyt soolouransa aikana CCR:n kappaleiden esittämistä, mutta 1990-luvulla hän alkoi ottaa niitä jälleen ohjelmistoonsa ja konserttijulkaisuihinsa. Fantasyn vaihdettua omistajaa vuonna 2004 se antoi Fogertylle takaisin hänen vuonna 1975 luovuttamansa rojaltioikeudet tekemiinsä CCR-lauluihin.
Kalaton (Orivesi, Järvenpää)
Historiaa
Vuoden 1855−1856 Kalmbergin kartastossa järven nimi kirjoitettiin ”Kalokomajärvi”.
Gotan Project
Gotan Project on ranskalainen trio, joka sekoittaa musiikissaan perinteiseen argentiinalaiseen tangoon dub-vaikutteita, elektroa ja satunnaisia ambient-sävyjä. Yhtyeen perustivat vuonna 1999 Philippe Cohen Solal, Eduardo Makaroff ja Christoph H. Müller, jotka kaikki ovat laaja-alaisia musiikin ammattilaisia.
Karl Sandelin
Sandelin suoritti arkkitehdin tutkinnon Suomen polyteknillisessä opistossa vuonna 1891. Samana vuonna hän aloitti työt Yleisten rakennusten ylihallituksessa ylimääräisenä arkkitehtina. Uudenmaan lääninarkkitehdin apulaiseksi Sandelin nimitettiin vuonna 1900. Sandelin muutti Ouluun, kun hän sai opettajan viran Oulun teollisuuskoulusta vuonna 1902. Lehtoriksi hänet nimitettiin vuonna 1911. Sandelin toimi teollisuuskoulussa vuoteen 1930 saakka. Opettajan työn ohella Sandelin toimi Oulun vt. lääninarkkitehtina kesäisin ja virkavapauksiensa aikana vuosina 1906–1921.
Banianiviikuna
Banianiviikuna (Ficus benghalensis) on viikunoiden sukuun kuuluva trooppinen puulaji, jota näkee usein istutettuna temppelien lähelle. Se kasvaa luonnonvaraisena Intiassa, Pakistanissa ja Sri Lankassa, mutta sitä on istutettu kaikkialle tropiikkiin. Siitä näkee myös nimityksiä banian ja banianviikuna.
Ilmavoimat
Toinen maailmansota
Vuonna 1944 Britanniassa ja Saksassa otettiin käyttöön suihkulentokone.
Kylmä sota
Kylmän sodan alussa suurvallat perustivat strategiansa ydinasepelotteeseen. Sodan aikana strategisten ilmavoimien oli tarkoitus hyökätä ydinpommein vastustajan kaupunkeja ja muita kohteita vastaan.
Nykytilanne
Koulukoneet ovat kautta maailman tilanteessa, jossa ne pitää uusia. Peruskoulukoneet eivät välttämättä vaadi muutoksia, mutta monessa maassa koulukoneet vanhenevat ja niiden valmistajat eivät enää ole toiminnassa. Koulutus ei kuitenkaan käyne yleisilmailukoneilla (kuten Cessna), koska niiden käsittelyominaisuudet ovat liian erilaiset. Myös harjoitushävittäjät, kuten BAe Hawk, ovat elinkaarensa jälkipuolella. Tilanne on samanlainen kaikkialla maailmassa.
Anneli Kiljunen
Elämä ja ura
Ennen eduskuntaa Kiljunen työskenteli Lappeenrannan kaupungin johtavana sosiaalityöntekijänä lastensuojelutyössä (1989–1998) ja sosiaalityössä vuodesta 1998. Kansanedustajaksi Kiljunen valittiin ensimmäisen kerran Kymen vaalipiiristä vuoden 2003 vaaleissa. Hän on ollut sosiaali- ja terveysvaliokunnan jäsen vuodesta 2003 ja toimi sen varapuheenjohtajana 2011–2015. Hän on ajanut muun muassa sote-uudistusta.
Rasvameriahven
Levinneisyys ja elintavat
Rasvameriahvenen levinneisyys ulottuu Punaiseltamereltä ja Intian valtameren länsiosista Linesaarille, Tuamotulle ja Pitcairnsaarten Ducie Islandille. Pohjoisessa sen levinneisyysalue rajoittuu Riukiusaariin ja etelässä Lord Howen saareen. Rasvameriahvenen elinympäristöjä ovat koralliriutat kirkkaissa vesissä. Lajin lisääntymistavoista ja populaatiokoista on saatu vain niukasti tietoa, ja Kansainvälinen luonnonsuojeluliitto IUCN luokitteleekin lajin puutteellisesti tunnetuksi. Rasvameriahven saavuttaa sukukypsyyden keskimäärin 61 senttimetrin mittaisena. Intian vesillä sen lisääntymisaika sijoittuu loka-helmikuun väliselle ajalle. Lajin ravintoa ovat pääasiassa kalat ja toisinaan myös äyriäiset.
Teknologiateollisuus
Suomen Metalliteollisuusyhdistys
Puheenjohtajat: ... ...
Metalliteollisuuden Keskusliitto
Toimitusjohtajat:
Siilinjärven kirkko
thumb|Siilinjärven kirkko, sankarihaudat Pro Patria 1939–1944 Siilinjärven kirkko (Kristuksen tulemisen kirkko ) Siilinjärven keskustassa on punatiilinen rakennus. Rakennuksen on suunnitellut siilinjärvelinen Peko Väänänen, ja siinä on 550 istumapaikkaa. Kirkko otettiin käyttöön 23. joulukuuta 1923. Alttaritaulu Kristus ristillä valmistui vuonna 1934 kirkon 10-vuotisjuhlallisuuksiin. Alttaritaulu on taiteilija Sulo Honkasen suunnittelema, ja hän maalasi sen yhdessä taiteilija Santeri Salokiven kanssa.
RMS Olympic
Ensimmäinen maailmansota
Olympic oli ohittamassa 27. lokakuuta Lough Swillyä Irlannin pohjoisrannikolla, kun se sai hätäsignaalin taistelulaiva HMS Audaciousilta, joka oli osunut miinaan lähellä Tory Islandia. Miina räjähti Audaciouksen tyyrpuurin puolella juuri konehuoneen kohdalla, jossa ei ollut suojaavaa laipiota, minkä seurauksena alukseen tulvi vettä. pienoiskuva|255x255px|[[HMS Liverpool (1909)|HMS Liverpool yrittää hinata uppoavaa HMS Audaciousta (Audacious takana)]] Olympic otti mukaansa 250 Audaciousin miehistön jäsentä. HMS Fury kiinnitti hinauskaapelin Audaciousin ja Olympicin välille, ja laivat suuntasivat kohti Lough Swillyä. Audaciousin kaapeli kuitenkin irtosi, ja toisella yrityksellä kaapeli sotkeutui HMS Liverpoolin potkuriin ja katkesi. Kolmannella kerralla kaapeli antoi periksi. Klo 17.00 mennessä Audaciousin loppu miehistö päätettiin evakuoida Olympiciin, joka suuntasi Liverpooliin. Kello 20.55 Audaciousilla tapahtui räjähdys ja alus upposi.
Suomenkielinen pikakirjoitus
Järjestelmän rakenne
300px|right|thumb|Esimerkki sanojen muodostumisesta. muu = m alennettuna, suo = so alennettuna, e:n jälkeen seuraava konsonanttimerkki on hiukan kauempana, ie:n jälkeen selvästi kauempana, ja i:n jälkeen seuraavaa merkkiä nostetaan. Pikakirjoitus-sana on merkitty vakiintuneella lyhenteellä. Konsonanteilla ja konsonanttiryhmillä on kullakin oma merkkinsä. Vokaaleille on omia merkkejä, mutta ne voidaan esittää myös muilla tavoin: vahventamalla, alentamalla tai korottamalla edeltävää tai seuraavaa konsonantin merkkiä, tai pidentämällä konsonanttimerkkien etäisyyttä toisistaan. A-kirjaimia ei tavallisesti merkitä lainkaan, vaan jokaisen konsonanttimerkin jälkeen oletetaan tulevan a, ellei erikseen ole muuta merkitty. Esimerkiksi ”jalava” kirjoitetaan laittamalla peräkkäin j:n, l:n ja v:n merkit.
Kuorintarauta
Pitkävartinen kuorintarauta on petkele.
Suomenkielinen pikakirjoitus
Muu käyttö
Liike-elämässä sihteerit ovat käyttäneet pikakirjoitusta sanelujen vastaanottamisessa, ohjeiden muistiinpanossa, puhelinkeskusteluissa ja kokouksissa.
Pikakirjoittajayhdistys ja Pikakirjoituslehti
Vuonna 1872 perustettiin Suomen Pikakirjoittajayhdistys, joka on siitä lähtien toiminut pikakirjoituksen kehittämisen ja pikakirjoitustaidon levittämisen puolesta. Se muun muassa julkaisee Pikakirjoituslehteä ja muuta pikakirjoituskirjallisuutta sekä järjestää pikakirjoituskokeita. Yhdistyksessä on noin 250 jäsentä.
Wilhelm Fabritius
Wilhelm Fabritius kehitti 1870-luvun alkupuolella toisen suomenkielisen pikakirjoitusjärjestelmän. Järjestelmästä ei kuitenkaan julkaistu oppikirjaa, eikä siitä tullut kovin suosittua. Fabritius työskenteli enimmäkseen ulkomailla, eikä järjestelmällä ollut yhtä innokkaita kannattajia kuin Neoviuksen järjestelmällä. E. G. Palménin pitämällä kurssilla järjestelmän oppi muun muassa P. J. Hannikainen, joka toimi 1870- ja 1880-luvuilla pikakirjoittajana valtiopäivillä ja käytti valtiopäiväpikakirjoittajista ainoana Fabritiuksen järjestelmää. Lisäksi järjestelmää käytti ainakin Kaarle Krohn, joka keräsi 1880-luvulla kansanrunoja Karjalasta.
Muut
Muun muassa Yhdysvalloissa on oikeusistuimissa siirrytty käsipikakirjoituksesta paljolti pikakirjoituskoneiden ja niin kutsutun stenomaskin käyttöön. Suomen kielelle ei ole kehitetty konepikakirjoitusjärjestelmää, eikä stenomaskejakaan ole Suomessa käytössä.
Harry Wahl
Harry August Wahl (17. heinäkuuta 1869 Hamina – 31. heinäkuuta 1940 Viipuri) oli suomalainen kilpapurjehduksen olympiamitalisti ja arvosoitinten keräilijä.
Länsi-Savo
Julkaisija ja levikki
Lehden päälevikkialuetta on Mikkelin seutu, mutta lehteä tilataan jonkin verran myös Pieksämäen seudulla. Länsi-Savossa toimivat myös aluetoimitukset kattaen Juvan, Kangasniemen sekä Mäntyharjun ja Pertunmaan. Lehden kokonaislevikki on 16 826 (LT 2018) ja paperiversion levikki 15 225 (LT 2018). Lukijoita sillä on noin 41 000 (KMT s2017/k2018).
Maija Mehiläinen
Elokuvat
Saksalainen kuvaaja Wolfram Junghans ohjasi vuonna 1924 tarinan elokuvaksi Die Biene Maja und ihre Abenteuer käyttämällä oikeita hyönteisiä. Suomesta löytyi elokuvan ainoa alkuperäiskopio. Materiaali restauroitiin 2005 Suomen elokuva-arkiston ja Bundesarchiv-Filmarchivin yhteistyönä, ja elokuva esitettiin sekä Hampurissa että Helsingissä.
Vuonna 1936 Bonsels epäsi Disneyltä oikeudet Maija Mehiläisen piirroselokuvaan.
Ojajärvi (Kangasala)
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Keljonjärven valuma-alueeseen (35.728) se kuuluu. Järven vedenpinnan korkeus on 101,9 metriä mpy. Järveen on johdettu kaksi metsäojaa. Laskuoja Ojajärvenoja lähtee järven luoteispäästä laskien kilometrin päässä Myllyojaan, joka laskee vuorostaan Keljonjärveen ja siitä eteenpäin Längelmäveden Saksalonselkään.
Lautasäes
thumb|right|300px|Nykyaikainen suuri lautasäes Lautasäes on traktorin perään asennettava raskas maataloustyökalu. Se on tarkoitettu maan pinnan muokkaukseen, muttei syvään auraukseen.
Junna Morits
Junna Petrivna Morits (s. 1937 Kiova, Ukrainan SNT, Neuvostoliitto ) on ukrainalais-venäläinen runoilija, kääntäjä ja aktivisti. Anna Ahmatova kehui häntä, mikä on Venäjällä ollut arvokas tunnustus. Toisen tunnustuksen hän sai, kun häntä syytettiin ”epäterveistä taipumuksista”. Morits joutui yhdeksän vuoden julkaisukieltoon, kun hän 1962 kirjoitti kunnianosoitusrunon georgialaiselle runoilijalle Titsian Tabidzelle, joka teloitettiin 1937.
Faabeli
Faabelin ja satumaailman erot
! Käsite ! Faabelimoraali ! Satumoraali
Menelaos
Valtaan nousu
Kaksoisveljet Atreus ja Thyestes taiselivat keskenään Mykenen kuninkuudesta, jonka aikana Aerope teki aviorikoksen Thyesteen kanssa. Kostaakseen tämän Atreus tappoi veljensä pojat ja tarjosi heidän lihaansa aterialla heidän isälleen. Thyestes puolestaan oraakkelin ennustuksen perusteella siitti itselleen tyttärensä Pelopeian kanssa uuden pojan, joka sai nimen Aigisthos. Lapsi hylättiin heti syntymänsä jälkeen, mutta hänet löytänyt paimen antoi lapsen Atreukselle, joka kasvatti poikaa kuin omaansa. Vartuttuaan aikuiseksi Thyestes paljasti tälle tämän sukujuuret, jolloin Aigisthos tappoi Atreuksen. Tällöin kuninkuus siirtyi jaettuna Thyesteelle ja Aigisthokselle.
Theveninin menetelmä
Théveninin jännitteen määrääminen
Vastusten R1 ja R2 läpi kulkee virta
ja pisteiden A ja B välinen tyhjäkäyntijännite saadaan Ohmin laista
Kristina Hautala
Vuonna 1968 Hautala edusti Suomea Eurovision laulukilpailuissa Esko Linnavallin sävellyksellä "Kun kello käy". Kappale jäi jaetulle viimeiselle sijalle yhdellä pisteellä.
Vuonna 1972 Hautala lopetti laulamisen ja palasi Ruotsiin. Hän palasi laulajaksi vuonna 2003 ja teki Matti Viita-ahon sävellyksiä sisältäneen CD:n Hetki tää. Levyn lauluista "Meren laineet" oli mukana tv-ohjelmassa Levyraati ja äänestettiin jakson suosituimmaksi kappaleeksi.
Ykkösen kausi 1997
Alempi loppusarja/etelä
TiPS ja Ponnistus putosivat Kakkoseen.
Katsuran keisarillinen huvila
pienoiskuva|Katsuran keisarillinen huvila [[Tiedosto:Katsura-Plan.jpg|pienoiskuva|Katsuran keisarillisen huvilan asemapiirros.
1. Omotemon-portti
8. Amanohashidate-kynnäs
Keisarillisen huvilan perusti keisarin nuorempi veli prinssi Toshihito 1600-luvun alussa. Toshihiton kuoleman jälkeen huvilaa laajensi hänen poikansa Toshitada. Nykyisen muotonsa huvila puutarhoineen saavutti 1660-luvulla.
Historia
Keisarillisen huvilan alue luovutettiin vuoden 1615 tienoilla keisarisuvun Hachijō no miya -haaralle, jonka prinssi Toshihito alkoi rakennuttaa sinne teehuonetta. Alun perin huvila tunnettiin nimellä Katsura betsugyō (桂別業, ’Katsuran huvila’). Toshihito kuoli vuonna 1629, mutta 1640-luvulta lähtien huvilaa laajensi hänen poikansa prinssi Toshitada, joka lisäsi aiempaan päärakennukseen (Ko-shoin) uuden osan (Chū-shoin). Myöhemmin vuonna 1663 rakennukseen lisättiin keisari Go-Mizunoon vierailua varten vielä kaksi osaa, Gakki no ma ja Shingoten. Tällöin rakennuskokonaisuus saavutti lähes nykyisen muotonsa.
Koska Hachijō no miya -haaran myöhempi haara Katsura no miya sammui vuonna 1881, Katsuran keisarillinen huvila siirtyi Japanin keisarillisen ministeriön haltuun. Huvilan nimi muutettiin muotoon Katsura rikyū (’Katsuran erillispalatsi’), ja sitä korjattiin perusteellisesti. Katsurajoella 1950-luvulta lähtien tehdyt maanrakennustyöt vahingoittivat huvilan maaperää, minkä vuoksi sitä restauroitiin jälleen vuosina 1976–1982.
Merkitys
Katsuran keisarillista huvilaa pidetään yleisesti sukiya-arkkitehtuurin huipentumana. Sukiya-tyylille tyypilliseen tapaan huvilassa yhdistyy piirteitä eri arkkitehtuuriperinteistä, kuten shoin-tyylistä. Shugakuinin keisarillisen huvilan ohella sen puutarha on yksi Edo-kauden tunnetuimmista.
Kangastus
Toisin kuin hallusinaatio, kangastus on todellinen optinen ilmiö, joka voidaan valokuvata, sillä valonsäteet todella taittuvat niin, että ne muodostavat kaukaisista kohteista havaittavissa olevia optisia kuvia. Miltä kuva katsojan mielestä näyttää, riippuu kuitenkin myös siitä, miten ihmismieli subjektiivisesti havainnon tulkitsee. Esimerkiksi maassa näkyvät taivaan sinen heijastuskuvat tulkitaan herkästi veden pinnaksi.
Yläpuolinen kangastus
Tavallisimmin yläpuolisia kangastuksia näkyy napaseuduilla, varsinkin laajoilla jäätiköillä, joilla on tasainen, alhainen lämpötila. Lämpimämmänkin ilmaston alueilla niitä esiintyy, mutta siellä ne ovat yleensä heikompia ja lyhytaikaisempia. Esimerkiksi kaukainen rantaviiva voi näyttää olevan korkeammalla ja samalla mahdollisesti lähempänä kuin se on. Turbulenssin vuoksi samasta kohteesta saattaa myös näkyä useampia tanssivia kuvia päällekkäin. Tällaisesta kangastuksesta käytetään nimitystä Fata Morgana.
Todellisen kohteen etäisyydestä ja lämpötilan gradientista riippuen yläpuolinen kangastus voi olla oikein päin tai ylösalaisin. Usein se näyttää kohteen ylä- ja alaosien vääristyneeltä sekoitukselta.
Fata Morgana
Fata Morgana on kangastus, jossa kaukaiset saaret näyttävät horisontissa siintävältä, muotoaan nopeasti muuttavalta utopiakaupungilta.
Ilmiön on väitetty aiheuttaneen Titanicin uppoamisen.
Cheek to Cheek
Tammikuussa 2013 molemmat vahvistivat albumin olevan kehitteillä ja nauhoitus aloitettiin sen jälkeen kun Gaga oli toipunut lonkkaleikkauksesta. New York Cityssä suoritetuissa nauhoituksissa oli mukana aiemminkin molempien kanssa yhteistyötä tehneitä livebändi ja jazz-muusikoita. Gaga halusi poiketa itselleen ominaisista pop-kappaleista ja halusi sen sijaan laulaa aidolla jazz-lauluäänellä. Albumin julkaisua lykättiin lukuisia kertoja, ja lopullisen julkaisupäivän Gaga ja Bennett paljastivat The Today Showssa. Pian julkaistiin myös kappaleiden kokonaispituudet ja albumin kansikuva, ja kerrottiin vaihtoehtoisten kokonaisuuksien kappaleet.
Joensuun Elli (opiskelija-asuntoyhtiö)
thumb|Ellin opiskelija-asuntoja [[Kaislakatu (Joensuu)|Kaislakatu 10:ssä Kanervalassa.]] thumb|[[Siltakatu (Joensuu)|Siltakadun varrella aivan keskustassa on Ellin puutaloja ja kerrostaloja.]] thumb|Joensuun Ellin taloja [[Länsikatu (Joensuu)|Länsikadulla.]] Opiskelija-asunnot Oy Joensuun Elli on Joensuun kaupungin omistama kiinteistöosakeyhtiö, jolla on useita taloja eri puolilla kaupunkia: keskustassa, Kanervalassa, Niinivaaralla, Hukanhaudalla, Penttilässä, Rantakylässä ja Noljakassa. Joensuun Elli tuottaa, ylläpitää ja vuokraa opiskelija-asuntoja Itä-Suomen yliopiston, Pohjois-Karjalan ammattikorkeakoulun ja muiden peruskoulun jälkeisten oppilaitosten opiskelijoille.
Brandon Roy
Brandon Dawayne Roy (s. 23. heinäkuuta 1984 Seattle) on yhdysvaltalainen koripalloilija, joka on viimeksi edustanut Minnesota Timberwolvesia.
Toyota Cressida
Cressida MX83
250px|thumb|Toyota Cressida MX83 Viimeisen sukupolven Cressidasta oli saatavana vain sedan-versio. Siinä oli entisen 2,8-litraisen moottorin sijaan nyt 3,0-litrainen rivikuutonen ja tehot nousivat 155 hevosvoimasta 190:een.
Viimeisen sukupolven Cressidan seuraajina voitaisiin pitää Lexus LS-sarjan ja Lexus ES -sarjan malleja, joille Cressida toimikin suunnittelun pohjana, näissä Lexuksissa onkin käytetty monia samoja osia kuin MX83 Cressidassa. Toyota-brandilla varustettu seuraaja on kuitenkin Toyota Avalon joka on Cressidasta poiketen etuvetoinen.
Brandon Roy
Pelityyli
Roy on pelipaikaltaan lähinnä heittävä takamies, vaikka hän on pelannut myös pelintekijänä. Sports Illustrated-lehden mukaan Roylla on hyvä ponnistusvoima, jota hän käyttää kuitenkin harvoin. Hänen joukkuekaverinsa Joel Przybilla on kehunut Royn tapaa löytää korilleajoille oikeat kulmat. Lisäksi hänen pelityyliään on kuvailtu hyvin kurinalaiseksi. Toisaalta Royta on kritisoitu siitä, että hän ei osaa pelata vapaammin.
J. V. Snellman
Johan (Juhana ) Vilhelm Snellman (12. toukokuuta 1806 Tukholma, Ruotsi – 4. heinäkuuta 1881 Kirkkonummi, Suomi) oli suomalainen filosofi, kirjailija, sanomalehtimies ja valtiomies, yksi vaikutusvaltaisimmista fennomaaneista 1800-luvun Suomessa. Hän vaikutti merkittävästi suomen kielen asemaan ja Suomen markan käyttöönottoon. Häntä pidetään Suomen kansallisfilosofina ja yhtenä tärkeimmistä kansallisista herättäjistä.
Opinnot yliopistossa
Osa Turun Akatemiasta ja sen kokoelmista tuhoutui Turun palossa vuoden 1827 syyskuussa. Nikolai I päätti siirtää Akatemian Helsinkiin, jossa toiminta alkoi nimellä Keisarillinen Aleksanterin-Yliopisto lokakuussa 1828. Snellman suoritti stipendiaattitutkinnon ja keskittyi Hegelin filosofiaan. Yhdeksän vuoden mittaisen opiskelujakson jälkeen hän valmistui 1831 filosofian kandidaatiksi. Vuonna 1832 hänet promovoitiin maisteriksi. Snellman kirjoitti väitöskirjan Dissertatio academica absolutismum systematis Hegeliani defensura 1835, joka käsitteli Hegelin aatemaailmaa.
Helsingissä
Snellman kuoli vuonna 1881, ja hänet haudattiin Hietaniemen hautausmaalle Helsinkiin. Hauta sijaitsee korttelissa V6-12-10. Agathon Meurmanin aloitteesta Suomen talonpoikaissääty päätti vuonna 1882 pystyttää Snellmanin haudalle muistomerkin. Arkkitehti Sebastian Gripenbergin suunnittelema koruton muistomerkki paljastettiin 1885. Siinä lukee pelkästään Snellmanin nimi ilman elinvuosia sekä sanat ”Suomen talonpoikaissäädyltä”.
Filosofina
Snellman syvensi ajatuksiaan teoksessa Versuch einer speculativen Entwicklung der Idee der Persönlichkeit, joka käsitteli Hegelin perillisten välille nousseita kiistoja. Tuohon aikaan hegeliläisyys oli jakaantunut ns. nuor­hegeliläisyyteen ja vanha­hegeliläisyyteen. Teos käsitteli myös David Friedrich Straussin alullepanemaa historiallisen Jeesuksen kritiikkiä. Snellman ei torjunut Straussin väitteitä. Hän katsoi Jumalan olevan vain ihmisissä, kun he ylittävät inhimilliset rajansa toimiessaan kansakunnan hyväksi.
Snellman pyrki luomaan Suomelle myös kansalliskirjallisuuden, jonka tarkoitus olisi muun muassa edistää kansallista tietoisuutta ja kansallishenkeä.
FS Surcouf (D621)
Surcouf (runkonumero D621) oli Ranskan laivaston 1955 palvelukseen otettu Surcouf-luokan hävittäjä.
Guiyang
Talous
thumb|Puisto ja rakennuksia. Guiyangin bruttakansantuote oli vuonna 2017 yhteensä 353,8 miljardia renminbiä, eli henkilöä kohden 74 493 renminbiä. Palvelusektorin osuus bruttokansantuotteesta oli vuonna 2017 56,9 %, jalostuksen 38,9 % ja teollisuuden 4,2 %. Guiyangin teollisuuden aloihin lukeutuvat esimerkiksi kemikaaliteollisuus, sekä teollisuus- ja kaivoskoneiden tuotanto. Muuhun teolliseen tuotantoon luketuuvat esimerkiksi paperin, lasin ja tekstiilien tuotanto. Korkean teknologian saralla kaupunkiin on kehittynyt esimerkiksi ilmailuteollisuutta. Kaupungin alueella on useita eri luonnonvarojen esiintymiä, esimerkiksi hiiltä, rautaa, piitä, fosforia, rikkiä ja marmoria. Alueella on myös suuret bauksiittiesiintymät. Bauksiittiesiintymän koko on 430 miljoonaa tonnia, tai noin viidennes Kiinan koko esiintymästä. Maochangin bauksiittikaivos on suuri kaivoslaitos Guiyangin Qingzhenissä.
Iso Kaakkojärvi
Maantietoa
Järven pinta-ala on 11,9 hehtaaria ja se on 900 metriä pitkä ja 250 metriä leveä. Pakkalan karttalehden alueella kallioperä on suurimmaksi osaksi liuskeista kiveä. Siihen on syntynyt jääkauden aikana mannerjäätikön kalliomurroksiin kuluttamia pitkiä ja syviäkin laaksoja, joiden suunta on luoteesta kaakkoon. Eräs tällainen näkyy maastossa kaakossa Läyliän järvestä alkavana ja luoteessa Keljonjärveen päättyvänä murroslinjana. Tähän laaksoon on muodostunut Iso Hirvijärvi, Vähä Hirvijärvi, Vasajärvi, Iso Saarijärvi, Iso Kaakkojärvi, Holtanoja ja sedimenttien peittämänä Keljonjärvi. Järvi on kaakko-luoteis-suuntainen ja sen lounaiset rannat kohoavat lyhyellä matkalla yli 40 metrin korkeuteen, ja Kaakkovuoren kohdalla yli 60 metrin korkeuteen. Siellä sijaitsee 700 metriä pitkä kalliojyrkänne. Pohjoisrannassa on loivempia rinteitä ja järven päissä on suomaatakin.
Kilpiäinen (täsmennyssivu)
Kilpiäinen voi tarkoittaa muun muassa:
Abolhassan Banisadr
Ajatollah Montazeri tuki Banisadria, mutta hänet pidätettiin ja vangittiin. Myös Banisadrin oma henki oli vaarassa sillä hänestä oli annettu etsintäkuulutus ja kuolemantuomio.
Kaj Sandberg
Kaj Erik Mikael Sandberg (s. 1965) on suomalainen antiikintutkija (historioitsija). Hän on väitellyt Åbo Akademissa vuonna 2001 ja toiminut siellä tuntiopettajana, assistenttina ja vt. professorina. Muinaisen Rooman tasavallan historiaan ja poliittiseen järjestelmään erikoistunut Sandberg oli Suomen Rooman-instituutin johtaja 2006–2009.
Steiermarkin Grand Prix
Steiermarkin Grand Prix oli Itävallan Steiermarkin osavaltiossa järjestetty Formula 1 -sarjan osakilpailu.
P-Kloorinitrobentseeni
Ominaisuudet
Huoneenlämpötilassa p-kloorinitrobentseeni on keltaista kiteistä ainetta. Yhdiste ei käytännöllisesti katsoen liukene veteen, mutta liukenee paremmin orgaanisiin liuottimiin kuten etanoliin, dietyylieetteriin, asetoniin ja tolueeniin. Yhdisteen nitroryhmä voidaan pelkistää vedyttämällä aminoryhmäksi. Koska kloori- ja nitroryhmät sijaitsevat toisiinsa nähden para-asemassa voi yhdisteelle tapahtua nukleofiilinen aromaattinen substituutioreaktio, jossa klooriatomi korvautuu jollain toisella nukleofiililla, kuten hydroksidi-ionilla, alkoksidi-ionilla, ammoniakilla tai amiinilla.
Portugalin Shakkiliitto
Portugalin Shakkiliitto (FPX) hallinnoi Portugalin shakkitapahtumia. Se järjestää jokavuotiset shakin portugalinmestaruuskilpailut.
Liuskakämmekät
Lajit
Epätäydellinen lista maailman liuskakämmekkälajeista. Muitakin lajeja on olemassa, lisäksi lajia alempia taksoneja, synonyymejä ja risteymiä ei ole sisällytetty listaan.
Methónin linna
Historia
Linna on venetsialaisten rakentama sen jälkeen kun nämä saivat paikan hallintaansa frankeilta neljännen ristiretken jälkeen vuonna 1209. Se kukoisti 1400-luvulle kestäneen venetsialaisvallan ajan ja oli tuolloin Kreikan merkittävimpiä linnoituksia. Koko kaupunki oli alun perin linnoitusmuurien sisällä. Linnoituskaupunki hyvine satamineen oli keskiajalla tärkeä asemapaikka pyhiinvaeltajien matkalla Länsi-Euroopasta Pyhään maahan sekä merkittävä kauppalaivojen satama idän ja lännen välillä.
Tisrok
Tisrok, josta voidaan käyttää myös muotoa Tasbanin Tisrok, on hallitsija kuvitteellisessa valtiossa nimeltä Kalormen, joka kuuluu Narnia-kirjasarjan tärkeimpiin maihin. Tisrokin keksi Narnia-sarjan kirjoittanut C. S. Lewis. Tisrok asuu valtavassa palatsissa Tasban-nimisessä kaupungissa. Tisrok johtaa Kalormenin armeijaa. Tisrok on kuitenkin vain arvonimi, jota jokainen Kalormenin kuningas kantaa. Samalla tosin heistä jokaisen nimi on Tisrok, eikä kukaan muista monesko kyseinen Tisrok kenties on.
Märket
Luonto
Märketillä ja sen lähiluodoilla tavataan paljon halleja eli harmaahylkeitä, joita on mahdollista päästä katsomaan sinne järjestettävillä hyljesafareilla. Suomen lintuatlaksen mukaan luodolla pesii haahkoja, lapintiiroja, riskilöitä, räystäspääskyjä, västäräkkejä ja mahdollisesti ruokkeja.
Majakka
pienoiskuva|[[Märketin majakka|Märketin majakan rakennepiirros vuodelta 1884.]]
Majakkarakennuksessa on kaksi asuinkerrosta, kellari, ullakko ja lyhtykerros. Majakkarakennuksen lisäksi luodolta löytyy makasiini, jonka päälle on rakennettu verstas ja sauna. Siellä on myös venevaja, jonka päältä löytyy konehuone ja terassi.
Majakkahenkilökuntaan kuului majakkamestari ja neljä majakanvartijaa, joista yksi kerrallaan oli maissa lomalla. Majakka automatisoitiin vuonna 1976, ja seuraavan vuoden aikana miehitys lopetettiin. Vuodesta 2007 lähtien Suomen Majakkaseura on tehnyt kunnostustöitä majakan pelastamiseksi, sillä se oli ehtinyt yli 30 vuoden tyhjillään olon aikana rapistua huonoon kuntoon.
I kaupunginosa (Turku)
Kaupunginosassa sijaitseva Kerttulinmäki ulottuu 27 metriä merenpinnan yläpuolelle.
Entisiä tehtaita
1900-luvulla I kaupunginosassa Kerttulin alueella ja viereisellä Kupittaalla oli paljon teollisuutta, muun muassa Turun Uusi Panimo, Vilénin tehdas, Suomen Vehnämylly, Vuota- ja nahkakomppania, Auran kenkätehdas, Auran Kultaseppä, Tunturin polkupyörätehdas, Lounais-Suomen Osuusteurastamo ja sen einestehdas sekä monia tekstiilialan tehtaita kuten Silo, Röngän vaatetehdas ja Turun Liivi. Rautatien takana Itäharjulla oli Kupittaan Savi, Yliopistonmäen ja Aurajoen välissä Asan radio- ja tv-tehdas. Yhtenä viimeisistä teollisuuslaitoksista alueella pysyi entisen LSO:n eli sittemmin HKScanin makkaratehdas, joka purettiin kerrostalojen tieltä 2010-luvulla.
Chris Paul
Paul on pelannut NBA:ssa kaudesta 2005–2006 lähtien. Hän aloitti New Orleans Hornetsissa, kaudesta 2011–2012 vuoteen 2017 asti hänen seuranaan oli Los Angeles Clippers, ja kesällä 2017 hän siirtyi Houston Rocketsiin sekä kesällä 2019 Oklahoma City Thunderiin. Marraskuussa 2020 hän siirtyi Phoenix Sunsiin.
Chilen jalkapallomaajoukkue
Chilen jalkapallomaajoukkue edustaa Chileä jalkapallon maajoukkuekilpailuissa. Maan jalkapalloliitto on perustettu vuonna 1895, ja Chilen maajoukkue pelasi ensimmäisen virallisen maaottelunsa vuonna 1910 Argentiinaa vastaan.
Kari Asikainen
Kari Aaro Juhani Asikainen (s. 24. lokakuuta 1939 Parkano ) on suomalainen sisustusarkkitehti. Hän valmistui Taideteollisesta oppilaitoksesta vuonna 1966. Asikaisen tunnetuin tuote on vuodesta 1969 valmistettu Kari-tuolimallisto.
Asikainen on työskennellyt eri suunnittelutoimistoissa, ja oma suunnittelutoimisto Kari Design Oy hänellä on ollut vuodesta 1983. Hän suunnitteli muun muassa Kannelmäen kirkon sisustuksen vuonna 1968. Vuosina 1973–1988 hän työskenteli Taideteollisen korkeakoulun huonekalusuunnittelun tuntiopettajana, sen jälkeen 1988–1994 Taideteollisen korkeakoulun teollisen huonekalusuunnittelun professorina ja Länsi-Suomen muotoilukeskus Muovan johtajana Vaasassa.
Therapeutai
Filonin mukaan therapeutait rukoilivat kahdesti päivässä auringon laskun ja nousun aikaan. Yhteisön jäsenet kirjoittivat hymnejä kuutena päivänä viikosta ja seitsemäntenä eli sapattina he kokoontuivat siirtokunnan keskeiseen rakennukseen, jonka kuvailtiin koostuneen kokoontumistilasta (semneion) ja ruokasalista (symposion). Yhteisö kokoontui kokoontumistilaan, jossa kuunneltiin yhteisön vanhimman puhetta. Yhteisön jäseninä oli sekä naisia että miehiä.
Filonin kuvailujen tarkoituksena lienee ollut tehdä vaikutus etenkin stoalaista filosofiaa seuranneisiin lukijoihinsa, joille askeettisuus, irtautuminen maailmasta, älyllinen selkeys ja maailman luonteeseen keskittyminen olivat erityisen tärkeitä. Sittemmin onkin kiistelty siitä, miten todenmukainen Filonin kuvaus yhteisöstä on ja miten pitkälti se on vain Filonin kuvitteellisen ihanneyhteisön kuvailua.
Heikki Aaltoila
Aaltoila tunnetaan myös elokuvamusiikin säveltäjänä. Aaltoilalle myönnettiin kaksi Jussi-patsasta, elokuvista Niskavuoren Aarne (1954) ja Pastori Jussilainen (1956). Hän sävelsi musiikin noin 75 elokuvaan. Hänet tunnettiin Suomen Filmiteollisuus -yhtiön ”hovisäveltäjänä”, ja hän teki paljon yhteistyötä elokuvaohjaaja Edvin Laineen kanssa. Aaltoilan tunnetuin sävellys on vuonna 1968 valmistuneeseen elokuvaan Täällä Pohjantähden alla tehty ”Akselin ja Elinan häävalssi”, johon hän kirjoitti myöhemmin myös sanat. Kappaleesta on sittemmin tullut hyvin suosittu.
Arthur Evans
Knossoksen löydöt olivat aluksi keramiikkaa, mutta syvemmältä Evans löysi ajalle 2000 eaa. ajoitetun minolaisen ylellisen palatsin, joka sisälsi esimerkiksi hienostuneen saniteettijärjestelmän. Palatsin seinät oli koristeltu freskoin, jotka kuvasivat härkäkulttia. Keskuksena oli upea valtaistuinsali. Evans on pyrkinyt entistämään palatsin.
Evans kävi koulua Harrow Schoolissa ja opiskeli Brasenose Collegessa Oxfordissa ja Göttingenin yliopistossa. Evans oli Ashmolean Museumin johtajana Oxfordissa vuosina 1884–1908.
American Idol (3. tuotantokausi)
Semifinaalit
32 semifinalistia olivat:
Märketin majakka
Majakkaseura pelastaa majakan
Vuonna 2003 perustettiin Suomen Majakkaseura, joka halusi säilyttää Suomen huonoon kuntoon ajautuneet merimajakat, kuten Söderskärin ja Märketin majakat. Majakkaseura teki ensimmäisen tutustumismatkansa Märketille kesällä 2006, ja majakan kunnostamisen todettiin olevan mahdollista 30 vuoden tyhjillään olosta huolimatta. Keväällä 2007 solmittiin vuokrasopimus Merenkulkulaitoksen kanssa, joka omisti Suomen puolen luodosta, ja mittava korjaustyö aloitettiin vapaaehtoisvoimin kesän aikana. Samalla aloitettiin myös luodolle saapuvien matkailijoiden opastus ja verkossa julkaistavan päiväkirjan kirjoittaminen.
Little Richard
Varhainen elämä
Richard oli syntynyt toinen jalka lyhyempänä, minkä takia hän käveli erikoisesti ja joutui pilkan kohteeksi. Richard oli lapsena sisaruksista kurittomin, omien sanojensa mukaan ”järjetön”, ja isä antoi hänelle alituisesti piiskaa. Kurittamalla isä purki myös pettymystään Richardiin, jonka kävelytavasta ja seuralaisista hän ei pitänyt.
Märketin majakka
Majakkaseura pelastaa majakan
Vuonna 2009 työ sai uutta puhtia, kun Jane ja Aatos Erkon säätiö myönsi oma-aloitteisesti 150 000 euron avustuksen majakan kunnostukseen. Muun muassa majakkarakennuksen ulkoseinät maalattiin ja konehuoneen katto uusittiin tilaustöinä, majakan kivijalka ja majakkatorni kunnostettiin Turun ammattikorkeakoulun avustuksella, konehuoneen ulkoseinien maalaus ja sumusireenin jalusta uusittiin ja venevajan päälle rakennettiin terassi. Töitä nopeuttivat myös luodolle kesän ajaksi saatu pyöräkuormaaja.
Vuonna 2011 Majakkaseura asensi konehuoneeseen uuden aggregaatin ja pystytti luodolle tuulivoimalan 18 metrin korkeuteen, mutta vaikeiden olosuhteiden takia se ei toiminut toivotulla tavalla. Samana vuonna majakan pönttöuunit muurattiin uudestaan ja alempaan kerrokseen asennettiin lattialämmitysputkisto mahdollista tulevaa käyttöä varten. Vuonna 2015 konehuoneen eteläseinään asennettiin uusi aurinkopaneelijärjestelmä, joka riittää valtaosaan talkoolaisten energiantarpeesta.
Little Richard
Uran alku
Penniman perusti gospel-tyylisen yhtyeen The Tempo Toppersin, jonka mukana hän lähti esiintymään New Orleansiin ja muualle Etelään. Tuona aikana hän omaksui edestä korkean kampauksensa ja sai paitsi lahjojensa, myös ulkonäkönsä ja tapojensa ansiosta lempinimen ”Bluesin kuningas ja kuningatar”. Vuonna 1953 The Tempo Toppers levytti Peacock-levy-yhtiölle, mutta albumit eivät myyneet erityisen hyvin. Penniman jätti The Tempo Toppersin ja perusti rhythm and bluesia soittavan The Upsetters -yhtyeen. Sen kanssa hän alkoi kierrellä ahkerasti hyviä palkkoita vastaan, sillä hän oli jo hyvin suosittu Etelävaltioissa. Kiertue-elämään hänet pakotti sekin, että hän ei enää saanut palata Maconiin jouduttuaan siellä putkaan epäsiveellisestä käyttäytymisestä.
Märketin majakka
Valolaite
Majakan ensimmäinen, vuonna 1885 asennettu valolaite toimi petrolilla. Polttimon ympärillä pyöri ranskalaisen Barbier & Fenestren valmistama Fresnel-linssistö, joka koostui 448 erilaisesta linssistä ja prismasta. Se oli 1,6 metriä korkea ja halkaisijaltaan metrin. Linssistössä oli kolme kerrosta, ja jokaisessa kerroksessa oli 16 linssikehikkoa. Näin ollen linssistön kiertoaikana eli 96 sekunnissa majakan valo ehti välkähtää 16 kertaa. Ylimmät ja alimmat linssikehikot oli asetettu hieman sivummalle kuin keskimmäiset linssikehikot, minkä takia saatiin aikaan ”kimaltelevaksi valoksi” kuvailtu valotunnus, joka koostui neljän sekunnin pituisesta valosta ja kahden sekunnin tauosta. Linssistöä pyöritti kellokoneisto, jota käytti joka kolmas tunti ylös vedettävä luoti. Se painoi 186 kiloa, mutta massaa voitiin säädellä oikean pyörimisnopeuden ylläpitämiseksi.
Little Richard
Suosion aika 1955–1957
Penniman oli saanut monen muun tuon ajan mustan artistin tavoin hyvin huonon sopimuksen Specialtyltä, mikä jäi vaivaamaan häntä vuosikymmeniksi: ”Jos halusi levyttää, oli allekirjoitettava sopimus heidän sanelemillaan ehdoilla tai muuten mitään levyä ei tehty. Minä sain puoli senttiä jokaiselta myydyltä levyltä”, Penniman kertoi elämäkerrassaan. Hän kuitenkin vaurastui ahkeran keikkailun ansiosta ja osti äidilleen ja muulle perheelleen ylellisen talon Hollywoodista nyrkkeilyn raskaansarjan maailmanmestari Joe Louisin naapurista.
Little Richardin konsertit olivatkin ennennäkemättömän riehakkaita ja seksuaalisesti latautuneita. Lähinnä valkoisista koostunut yleisö kirkui ja tytöt heittelivät alushousujaan lavalle, millaista ei ollut ennen koettu. Konserttien jälkeen yhtye järjesti usein hotellillaan seksiorgioita, joihin Penniman itse osallistui usein mielellään myös katselijana. Näihin aikoihin hän tapasi myös nuoren Lee Angelin, josta tuli hänen tyttöystävänsä.
Märketin majakka
Valolaite
Kaasupullojen vaihto oli raskasta ja vaati paljon työvoimaa, joten vuonna 1989 vaihdettiin majakkaan pienitehoinen sähkökäyttöinen valo, joka sai energiansa aurinkopaneeleista. Samalla automatisoinnin ensimmäisen 11 vuoden ajan käytössä ollut linssistö vaihdettiin nykyiseen malliin.
Little Richard
Yksityiselämä
Penniman saarnasi 1980-luvulla parantuneensa homoseksuaalisuudestaan, jonka hän silloin vielä tuomitsi, mutta myönsi vuonna 1994 olevansa edelleen ja olleensa aina homo. Pennimanin seksuaaliset mieltymykset, joita hän joskus toteutti julkisilla paikoilla ja väärien ihmisten kanssa, aiheuttivat hänelle vaikeuksia niin koulukavereiden, poliisin kuin kirkkoneuvostonkin kanssa.
Ntaoú Pentélin luostari
Rakennus
Luostarin vanha pääkirkko (katholikon) on alun perin bysanttilaiselta ajalta ja omistettu Vapahtajan kirkastumiselle (Metamórfosi tou Sotíros). Luostarissa on myös uusi suurempi kirkko sekä kappelit, jotka on omistettu Pyhälle Stylianokselle (Ágios Stylianós), Pyhälle Barsanufiokselle (Ágios Varsanoúfios), Pyhille taksiarkeille eli arkkienkeleille (Pammégistoi Taxiárches), Pyhälle Onufriokselle (Ágios Onoúfrios) ja Pyhälle Fanuriokselle (Ágios Fanoúrios). 179 marttyyrimunkin pyhäinjäännökset ovat kappelissa pääkirkon yhteydessä. Luostarissa on työpajatiloja sekä bysanttilaisen musiikin koulu.
Rolf Palmgren
Rolf Palmgrenin vanhemmat olivat oikeuspormestari Oskar Ludvig Palmgren ja Agnes Maria Elisabeth Renvall. Hän pääsi ylioppilaaksi Helsingin ruotsalaisesta reaalilyseosta vuonna 1899 ja valmistui Helsingin yliopistosta filosofian kandidaatiksi 1909.
Palmgrenin kirjallisen tuotannon pääteos oli vuosina 1920–1922 ilmestynyt Naturskydd och kultur 1-2 (Luonnonsuojelu ja kulttuuri I–II). Hän kuvasi teoksessa suomalaisen luonnonsuojeluaatteen syntyvaiheita ja vetosi myös Vanhankaupunginlahden suojelemiseksi rakentamiselta. Palmgren kirjoitti myös eläinaiheisia kirjallisia kuvauksia joita julkaistiin muun muassa Luonnon lapsia 1–2 nimisessä kokomateoksessa.
Google Video
Google Video oli alun perin Googlen ilmainen palvelu, jonne käyttäjät saattoivat tallentaa omia videoleikkeitään ja etsiä ja katsella niitä. Tallennettavien videoiden pituutta ja määrää ei rajoitettu. Verkkopalvelussa olevia videoita voi myös tallentaa omalle koneelleen tai linkittää niihin. Videon toisto oli toteutettu Adobe Flash -tekniikalla. Google Video oli Googlen vastaisku suositulle YouTubelle, mutta se ei saavuttanut samanlaista suosiota kuin YouTube. 9. lokakuuta 2006 Google ilmoitti ostaneensa YouTuben noin 1,3 miljardilla eurolla.
SIGGRAPH
Konferenssin kohokohtia ovat muun muassa animaatioteatteri, jossa esitetään tietokoneanimaatiolla toteutettuja elokuvia. Konferenssissa on myös suuri määrä näyttelyosastoja, joissa sadat yritykset esittelevät toimintaansa ja värväävät työntekijöitä. Useimmat näistä yrityksistä ovat elokuva- tai tietokonepelialalla. Myös alan koulut esittelevät omaa toimintaansa.
Hertta Kuusinen
Vuonna 1987 Mitä missä milloin -vuosikirjan toimituksen kokoama raati valitsi Kuusisen yhdeksi Suomen itsenäisyyden ajan 70 vaikuttajasta. Vuonna 2004 järjestetyssä Suuret suomalaiset -äänestyksessä Kuusinen sijoittui 25. tilalle.
Lapsuus ja nuoruus
left|thumb|Hertta Kuusisen isä [[Otto Wille Kuusinen vuoden 1920 tienoilla. Otto Wille Kuusinen vaikutti vahvasti tyttärensä elämänvalintoihin: Hertta Kuusinen ryhtyi kommunistiksi ja muutti Neuvostoliittoon isänsä jalanjäljissä.]]
Poliittinen ura
Vuosina 1952–1958 Kuusinen toimi SKDL:n pääsihteerinä ja 1958–1969 varapuheenjohtajana. Hän oli Parlamenttienvälisen liiton Suomen ryhmän johtokunnan varapuheenjohtaja. Kuusinen kuului Suomi–Neuvostoliitto-Seuran keskusjohtokuntaan vuosina 1944–1974. Hänestä tuli vuonna 1944 Suomen Naisten Demokraattisen Liiton liittotoimikunnan jäsen ja vuosina 1969–1974 hän toimi Naisten kansainvälisen demokraattisen liiton puheenjohtajana. Puheenjohtajana Kuusinen ajoi etenkin kehitysmaiden naisten asemaa. Tehtävää hoitaessaan hän asui useaan otteeseen Itä-Berliinissä.
SKP:ssä oli 1960-luvun jälkipuoliskolta lähtien erimielisyyksiä, jotka kärjistyivät vuonna 1968, kun puolueen poliittinen toimikunta paheksui Tšekkoslovakian miehitystä. Puolueessa oli näkyvä vähemmistö, joka tuki miehitystä ja puolueen edustajakokouksessa 1969 puolue hajautui kahtia. Toisin kuin suurin osa muista vanhoista tovereistaan, Kuusinen asettui enemmistön kannalle. Aarne Saarinen piti henkilökohtaisena voittonaan, että Kuusinen jatkoi puolueen poliittisessa toimikunnassa.
Yksityiselämä
Lähes kaikki Kuusisen suomalaissyntyiset Moskovan-ajan tuttavat kuolivat Stalinin vainoissa, mukaan lukien hänen veljensä, veljen vaimo, sisaren ensimmäinen ja toinen mies sekä eno. Tämä ei kuitenkaan horjuttanut Kuusisen lujaa uskoa Neuvostoliittoon ja kommunismiin.
Olli Ikkala (fyysikko)
Ikkala valmistui tohtoriksi Teknillisestä korkeakoulusta 1983. Väitöskirjan aiheena olivat vorteksit eli pyörteet helium-3-supranesteessä. Ikkala on julkaissut tieteellisiä töitään useissa arvostetuissa tieteellisissä julkaisuissa, joista tunnetuimpia ovat Science ja Nature Materials. Hän on jäsen monissa tieteellisissä järjestöissä, kuten American Chemical Societyssä. Hän kuuluu myös esimerkiksi American Association for Advancement of Science -yhdistyksen julkaiseman Science-lehden vertaisarviointia suorittavaan toimikuntaan vuodesta 2006 alkaen. Ikkala valittiin Suomalaisen Tiedeakatemian jäseneksi vuonna 2003.
Pikmin 3
Peli on saanut positiivisen vastaanoton. Sillä on Game Rankingsissa 86.59 % keskiarvo, ja Metacriticissä 87/100. IGN antoi pelille arvosanaksi 8.8/10, Eurogamer 9/10 ja Edge 8/10. Suomessa Pelaaja antoi pelille arvosanaksi 9/10, Gamereactor 9/10, Dome.fi 4,5/5 ja Suomen IGN 8.5/10.
James Coyne
thumb|James Coyne James Elliot Coyne (17. heinäkuuta 1910 – 12. lokakuuta 2012 ) oli Kanadan pankin toinen kuvernööri vuosina 1955–1961.
Coyne syntyi Winnipegissä, Manitobassa. Hän valmistui Ridley Collegesta sekä Manitoban yliopistosta ja opiskeli Rhodes-stipendillä Oxfordin yliopistossa. Hän palveli toisessa maailmansodassa Kanadan kuninkaallisissa ilmavoimissa.
Journalisti Andrew Coyne ja näyttelijä Susan Coyne ovat James Coynen lapsia. Coyne on lisäksi juristi Deborah Coynen setä.
Ola Kyllönen
Olavi Tapani ”Ola” Kyllönen (11. joulukuuta 1955 Helsinki – 31. heinäkuuta 2022 Helsinki ) oli suomalainen muusikko. Kyllönen soitti koskettimia ja kitaraa Hurriganesissa syyskuusta 1981 syyskuuhun 1982 ja 1984, albumeilla Hurrygames ja Fortissimo. Hän soitti rumpuja Scapa Flow -yhtyeessä syksystä 1976 loppuvuoteen 1979 ja vieraili yhtyeen vuonna 1980 julkaistulla albumilla Uuteen aikaan säveltäjänä ja lyömäsoittajana. Hän soitti myös bassoa ja kitaraa Ari Vaahteran sekä kitaraa Positive touch -yhtyeen levyillä.
Samuel Gustaf Bergh
Samuel Gustaf Bergh (2. joulukuuta 1803, Oulu – 5. heinäkuuta 1852, Halikko), kirjailijanimeltään Kallio ja suomalaisittain Samuli Kustaa Bergh, oli suomalainen runoilija. Hänen tuotantonsa jäi suppeaksi, mutta erityisesti runot ”Ystävälleni”, ”Sirkka” ja ”Oma maa” ovat tulleet tunnetuiksi.
Thomas Graham
Ura
Grahamin lukuisiin ja keskeisimpiin töihin kuuluvat tutkimukset kaasujen diffuusiosta, niiden liikkeestä ja purkautumisesta (1834, 1846 ja 1849) sekä nesteiden diffuusiota ja osmoottisia ilmiöitä koskevat tutkimukset (1850 ja sen jälkeen ilmestyneet julkaisut), jotka johtivat hänet keksimään dialyysi-menetelmän, jonka avulla kristalloidit ja kolloidit voidaan erottaa toisistaan. Graham näytti, että samaan kaasuun sekoittuvat eri tiheät kaasut saman lämpötilan ja paineen vallitessa nopeudella, joka on kääntäin verrannollinen niiden tiheyksien neliöjuuriin.
Pseudepigrafit
Pseudepigrafinen kirjallisuus antiikissa
Pseudepigrafinen kirjallisuus oli tavallista erityisesti antiikin aikana. Tuon ajan kulttuurissa se oli hyväksyttyä eikä sitä pidetty mitenkään vääränä tai epäilyttävänä. Pseudepigrafeissa ei näin ole suoranaisesti kyse valehtelusta tai väärentämisestä. Tällaista kirjallisuutta kuuluu useiden tunnettujen antiikin aikaisten kirjailijoiden nimissä kulkevien teosten joukkoon. Tällaisia kirjoja kuuluu myös Raamatun apokryfiseen kirjallisuuteen, jossa pseudepigrafit ovat usein Raamatun kaanoniin kuuluvien kirjojen muunnoksia ja mukaelmia.
Klassillinen pseudepigrafia
Pseudepigrafista kirjallisuutta on ollut kirjallisuuden alkuajoista lähtien. Antiikin kreikkalaiset kirjailijat viittaavat usein teksteihin, jotka oli laitettu myyttisten hahmojen Orfeuksen tai Musaioksen nimiin, vaikkakaan niitä ei useinkaan pidetty todellisuudessa näiden kirjoittamina. Tekstejä tunnistettiin pseudepigrafisiksi jo antiikin aikana; esimerkiksi Homeeristen hymnien nimellä tunnettu kokoelma tunnistettiin jo varhain todellisuudessa jonkun muun kuin Homeroksen kirjoittamiksi.